钦定古今图书集成/明伦汇编/闺媛典/第202卷 > 刘永光妻董氏
## 钦定古今图书集成/明伦汇编/闺媛典/第202卷 > 刘永光妻董氏

按《丰县志》：董氏，太学董望云女。云无子，笃爱氏。氏纯
孝，亦能顺适父意。及笄，适处士刘永光相，永光养翁
姑，悉惬夫志，馈问其父无虚日。及父没，夫亦亡，氏哀
号语三孤运隆等曰：“吾不能终事吾父，又不能终事
汝父，汝母不复生矣。”运隆等急白太翁，太翁泣语氏
曰：“儿死，赖有妇抚孤，妇死，我耄老，安能为汝成立诸
子。且妇果死，老人不忍见有与俱死耳。”言讫，呜咽泪
如雨下，少长皆泣。氏大恸，强慰翁，茹荼集蓼，教三子
终其身。